O ploaie înghețată a transformat orașul Kiev în patinoar. Peste 4.000 de măturători au curățat străzile de gheață.
O ploaie înghețată a transformat orașul Kiev în patinoar. Pietonii au avut mari greutăți în a se deplasa pe trotuare. Peste 4.000 de măturători au fost scoși ca să curețe străzile de gheață.
Iarna și-a arătat colții și la Kiev. Și deși n-a prea nins, a fost suficientă o ploaie înghețată ca străzile capitalei ucrai-niene să devină un adevărat patinoar. Unii s-au descurcat onorabil, alții, cu o încăpățânare demnă de o cauză mai bună, au încercat să-și croiască drum. Pare distractiv, dar dacă ai prins măcar un polei mai zdravăn pe la noi, știi cum e să-ți fugă picioarele în toate direcțiile. Mai ales dacă e noapte și nici nu vezi prea bine pe unde calci. Situația a fost rezolvată în cele din urmă de autorități, care au scos mai bine de 4.000 de măturători pe străzi să curețe gheața.